რელიგია ყაზახეთში

რელიგია ყაზახეთში — რელიგიები, რომლებიც გავრცელებულია ყაზახეთში. სხვადასხვა გამოკითხვის თანახმად, ყაზახეთის მოქალაქეთა უმრავლესობა, ძირითადად ეთნიკურად ყაზახები თავს მუსლიმებად მიიჩნევენ, რომლებიც ისლამის არცერთ შტოს არ მისდევენ.http://www.pewforum.org/2012/08/09/the-worlds-muslims-unity-and-diversity-1-religious-affiliation/#identity ასევე ცხოვრობენ სუნიტები, რომლებიც, ძირითადად, ჰანაფის შტოს მისდევენ. მუსლიმები არიან ეთნიკურად უზბეკები, უიღურები  და თათრები.Kazakhstan – International Religious Freedom Report 2010 U.S. Department of State. Retrieved on 13 January 2011. 1% -ზე ნაკლებია შაფიების (ძირითადად ჩეჩნები) და შიიტების წილი. ქვეყანაში სულ 2 300 მეჩეთია,Religious Situation Review in Kazakhstan  Congress of World Religions. Retrieved on 2009-09-07. რომლებიც „ყაზახეთში მცხოვრები მუსლიმების სულიერი ასოციაციის“ მმართველობის ქვეშაა და მათ მუფთი განაგებს.Islam in Kazakhstan  Retrieved on 2009-09-07. ყურბან-ბაირამი ქვეყნის ეროვნული დღესასწაულია.

ყაზახეთის მოსახლეობის 25% -ზე ნაკლები რუსი მართლმადიდებელია, ტრადიციულად მათ შორის არიან ეთნიკურად რუსები, უკრაინელები და ბელარუსები. სხვა ქრისტიანული ჯგუფებია: კათოლიკეები და პროტესტანტები (ბაპტისტები, პრესვიტერიანები, ლუთერანები, ორმოცდაათიანელები, მეთოდისტები, მენონიტები და ადვენტისტები), ასევე იეჰოვას მოწმეები და უკანასკნელი დღეების წმინდანთა იესო ქრისტეს ეკლესიიის მიმდევრები. სულ რეგისტრირებულია 65 მართლმადიდებლური ეკლესია, 93 კათოლიკური ეკლესია და 543 პროტესტანტული ეკლესია და სალოცავი. ქრისტეს შობა, რომელიც რუსული ეკლესიის მიერ იულიუსის კალენდრით აღინიშნება ყაზახეთის ეროვნულ დღესასწაულადაა გამოცხადებული.

სხვა აღრიცხულ რელიგიებში შედის: იუდაიზმი, ბაჰაიზმი, ინდუიზმი, ბუდიზმი.

2020 წლის მონაცემებით, მოსახლეობის 72% ისლამის მიმდევარია, 23.1% — ქრისტიანი, 4% კი არარელიგიურია.


რელიგიური კონფესიები
ისლამი
ისლამი ყაზახეთში ყველაზე ფართოდ გავრცელებული რელიგიაა. ის რეგიონში VIII საუკუნეში არაბებმა გაავრცელეს. ტრადიციულად ეთნიკურად ყაზახები სუნიტი მუსლიმები არიან, რომლებიც ჰანაფის მაზჰაბის წარმომადგენლები არიან.International Religious Freedom Report 2006  U.S. Embassy in Astana, Kazakhstan ქვეყნის სამხრეთ ნაწილში არცერთი მაზჰაბის მიმდევარი მუსლიმები ცხოვრობენ.Estimation based on Kazakh population share of 67% and 16.3 mln total population according to the preliminary results of the 2009 National Census 

ქრისტიანობა
ქრისტიანობა ყაზახეთში ისლამის შემდეგ მეორე ყველაზე გავრცელებული რელიგიაა. ქრისტიანი მოქალაქეების უმეტესობა რუსები არიან, ასევე ცხოვრობენ რუსეთის მართლმადიდებელი ეკლესიის მიმდევარი უკრაინელები და ბელარუსები. 2009 წლის ეროვნული აღწერის თანახმად, ყაზახეთის მოსახლეობის დაახლოებით 26% ქრისტიანი იყო. ქვეყნის მოსახლეობის 1.5% გერმანელები არიან, რომლებიც ძირითადად კათოლიციზმისა და ლუთერანობის მიმდევრები არიან. ასევე ბევრია პრესვიტერიანი, იეჰოვას მოწმე, მეშვიდე დღის ადვენტისტი და ორმოცდაათიანელი. მორმონებმა, მენონიტებმა და მეთოდისტებმა ყაზახეთში ეკლესიები ოფიციალურად დაარეგისტრეს მთავრობასთან შეთანხმებით. 2009 წლის აღწერის მონაცემებით, ყაზახეთში 4 214 232 ქრისტიანი ცხოვრობდა.

ბაჰაიზმი
ბაჰაიზმის რელიგიის გავრცელება ყაზახეთში ყოფილი საბჭოთა კავშირის დროს დაიწყო. მანამდე ყაზახეთს, როგორც რუსეთის იმპერიის ნაწილს, არაპირდაპირი კონტაქტი ჰქონდა ბაჰაიზმთან ჯერ კიდევ 1847 წელს. რელიგიის გავრცელების შემდეგ ბაჰაიზმი ისლამისა და ქრისტიანობის შემდეგ უდიდეს რელიგიად ჩამოყალიბდა ყაზახეთში. 1994 წლისთვის ჩამოყალიბდა ყაზახეთის ეროვნული სულიერი ასამბლეა. The Bahá'í Faith: 1844-1963: Information Statistical and Comparative, Including the Achievements of the Ten Year International Baháʼí Teaching & Consolidation Plan 1953-1963 , Compiled by Hands of the Cause Residing in the Holy Land, pages 22 and 46. რელიგიური მონაცემების არქივების ასოციაციამ (მსოფლიო ქრისტიანულ ენციკლოპედიაზე დაყრდნობით) გაავრცელა ინფორმაცია, რომ 2010 წლისთვის ყაზახეთში დაახლოებით 7 000 ბაჰაისტი იყო.

რელიგიის თავისუფლება
ყაზახეთს აქვს ძალიან მრავალფეროვანი და სტაბილური რელიგიური ფონი. მიუხედავად ამისა, ხშირია კრიშნას მიმდევრებისა და იეჰოვას მოწმეების დევნის ფაქტები, რამაც საერთაშორისო საზოგადოება შეშფოთება გამოიწვია.Palace of the Soul: Project Updates 

ყაზახეთის რესპუბლიკის კონსტიტუციის 22-ე მუხლში ნათქვამია, რომ „ყველა ადამიანს აქვს რწმენის თავისუფლების უფლება“. 2011 წლის 18 მაისს ყაზახეთის პრეზიდენტმა მიიღო განკარგულება რელიგიური საქმეთა სააგენტოს შექმნის შესახებ. სააგენტოს მისიაა მთავრობას, რელიგიურ ჯგუფებსა და სამოქალაქო საზოგადოებას შორის ისეთი ურთიერთობის ჩამოყალიბება, რომ ყაზახეთმა რელიგიურ თავისუფლებას მიაღწიოს.

2003 წელს ყაზახეთმა დააფუძნა მსოფლიო და ტრადიციული რელიგიების ლიდერების კონგრესი, რომლის მიზანია ყაზახეთში რელიგიური ტოლერანტობისა და თავისუფლების უზრუნველყოფა.

რელიგია ეთნიკური ჯგუფის მიხედვით
2009 წლის ოფიციალური მონაცემებით, ყაზახეთში მცხოვრები ეთნიკური ჯგუფები რელიგიის მიხედვით წარმოდგენილია ქვემოთ მოცემულ ცხრილში:
ეთნიკური ჯგუფიისლამიქრისტიანობაიუდაიზმიბუდიზმისხვაათეიზმიმონაცემები არაასულ70.20%26.32%0.03%0.09%0.02%2.82%0.51%ყაზახები98.22%0.39%0.02%0.01%0.12%0.98%0.26%რუსები0.43%92.64%0.04%0.02%0.03%6.09%0.75%უზბეკები99.05%0.39%0.01%0.01%0.02%0.37%0.16%უკრაინელები0.94%90.74%0.03%0.01%0.02%7.31%0.94%უიღურები98.35%0.51%0.02%0.01%0.03%0.61%0.47%თათრები79.57%10.24%0.02%0.03%0.06%8.11%1.97%გერმანელები1.58%81.59%0.05%0.04%0.11%13.96%2.68%კორეელები5.24%49.35%0.21%11.40%0.14%28.51%5.16%თურქები99.13%0.30%0.01%0.01%0.02%0.33%0.21%აზერბაიჯანელები94.81%2.51%0.02%0.02%0.03%1.86%0.76%ბელარუსები0.79%90.16%0.04%0.01%0.03%7.82%1.15%დუნგანები98.93%0.37%0.01%0.03%0.04%0.34%0.28%ქურთები98.28%0.53%0.03%0.02%0.02%0.74%0.38%ტაჯიკები97.78%0.91%0.01%0.02%0.08%0.85%0.35%პოლონელები0.69%90.07%0.04%0.01%0.13%7.30%1.76%ჩეჩნები93.69%2.99%0.02%0.01%0.05%2.08%1.16%ყირგიზები96.67%0.89%0.03%0.03%0.02%1.51%0.86%სხვა34.69%52.32%0.82%0.91%0.13%8.44%2.69%

სქოლიო

კატეგორია:რელიგია ადგილმდებარეობის მიხედვით
კატეგორია:რელიგია ყაზახეთში